Montero

Iste articlo ye sobre un lugar aragonés d'o municipio d'a Fueva en Sobrarbe. Ta atros usos, se veiga Montero (desambigación).

Montero ye una pardina aragonesa d'o municipio d'a Fueva, en a comarca de Sobrarbe y provincia de Uesca. Actualment se troba despoblada. «Pueblos abandonados» en a pachina oficial d'o Concello d'a Fueva; consultada l'1 de noviembre de 2010.

Montero ye una sola casa chica, que s'acompanya de bella borda y un fornillón ta o pan. ACÍN FANLO, José Luis. Paisajes con memoria; Viaje a los pueblos deshabitados del Alto Aragón (7ª Ed.). Ed. PRAMES; Zaragoza, 2006. ISBN 84-8321-202-1 Se troba en a man que mira ta la val d'a Cinca de a sierra de Muro de Roda, debaixo de Muro de Roda en as garras d'o tozal que en l'altura i tiene a ixe lugar fortificau. A pardina se a puede trobar a man d'o camino que, en surtindo de l'aldeyeta de a Corona, marcha oblicuo en sentido sud-ueste por a baixant cara ta l'entibo de Mediano y remata en Arasanz. Chusto de frente de Montero, a poquez cientos de metros, s'alviran as enrunas d'o lugar de a Lecina.

En chunto con belaltras pardinas d'a redolada, y con os lugars de Menistirio, Arasanz, Muro de Roda y o Lumo de Muro, va fer parte d'o municipio de Muro de Roda dica a suya absorción en a Fueva en a decada de 1960. «Muro de Roda» en a subpachina «Alteraciones de los municipios en los Censos de Población desde 1842» d'o Instituto Nacional de Estadística, consultada l'1 de noviembre de 2010

Referencias

Categoría:Despoblaus d'a provincia de Uesca
Categoría:Lugars afectaus por l'entibo de Mediano
Categoría:Lugars d'a Fueva
Categoría:Localidaz d'a diocesi de Balbastro-Monzón en Sobrarbe